Ernest John Obiena

Ernest John Uy Obiena (sündinud 17. novembril 1995 Manilas) on Filipiinide teivashüppaja.

Obiena pääses 2021. aastal toimunud suveolümpiamängudel Tokyos finaali ja sai tulemusega 5.80 11. koha. Septembris püstitas ta Innsbruckis Aasia rekordi 5.93.

2022. aasta maailmameistrivõistlustel Eugene'is võitis ta Aasia rekordiga 5.94 Armand Duplantise ja Chris Nilseni järel pronksmedali.

2023. aastal püstitas Obiena Bergenis taas Aasia rekordi, ületades esimest korda 6 meetrit. Maailmameistrivõistlustel Budapestis kordas ta rekordit ja võitis tulemusega 6.00 Duplantise järel hõbemedali.

2024. aasta suveolümpiamängudel Pariisis sai ta 5.90-ga neljanda koha.

 Välislingid 

Kategooria:Filipiinide sportlased
Kategooria:Teivashüppajad
Kategooria:Sündinud 1995